กำไรและยอดขายจากทั่วโลกของ McDonald’s เพิ่มขึ้นตามเป้าเนื่องจากร้านได้กลับมาเปิดให้บริการอีกครั้งแม้จะขาดแคลนพนักงานหลังต้องปิดตัวชั่วคราวจากสถานการณ์โควิด ใช่หรือไม่
ใช่ ยอดขายในสาขาเดิมเพิ่มขึ้น 40.5% ในไตรมาสที่ 2 และเกินระดับก่อนเกิดโรคระบาดในปี 2019 เป็นไตรมาสที่สองติดต่อกัน ซึ่งมากกว่าที่นักวิเคราะห์ได้คาดการณ์ไว้ว่าจะเพิ่มขึ้น 39.81%

รายรับรวมเพิ่มขึ้น 57% อยู่ที่ 5.89 พันล้านดอลลาร์ (หรือประมาณ 1.9 แสนล้านบาท) ในช่วงสามเดือนสิ้นสุดวันที่ 30 มิถุนายน เทียบกับปีที่แล้วที่ลดลง 30% เนื่องจากข้อจำกัดในช่วงการแพร่ระบาดของโควิด-19

ความท้าทายของทางแบรนด์ คือการหาพนักงาน
Chris Kempczinski ซีอีโอของ McDonald’s บอกว่า การหาพนักงานให้เพียงพอเพื่อขับเคลื่อนร้านยังคงเป็นความท้าทาย ท่ามกลางสถานการณ์ขาดแคลนแรงงานในยุโรปและสหรัฐ

อังกฤษขาดแคลนแรงงานหนัก สายร้านอาหาร-โรงแรม-ค้าปลีก ต้องการคนจำนวนมาก
โควิดหาย ยอดขายร้านอาหารในอเมริกากลับสู่ปกติ แต่ยังขาดแคลนพนักงานจำนวนมาก
ทั้งนี้เงินเยียวยาจากรัฐบาลถึงสัปดาห์ละประมาณ 9,363 บาทเพื่อช่วยเหลือผู้ว่างงานในช่วงโควิดก็ถูกวิจารณ์จากผู้ประกอบการว่ามีส่วนทำให้หาลูกจ้างยากขึ้น เป็นนโยบายสนับสนุนให้คนเลือกที่จะอยู่บ้านมากกว่าออกไปหางานทำเพื่อควบคุมการแพร่ระบาดของโควิด-19

ปัญหาการขาดสวัสดิการอย่างเช่น การออกค่ารักษาพยาบาล จ่ายเงินเมื่อลาป่วย และค่าแรงที่ต่ำทำให้พนักงานในธุรกิจร้านอาหารและงานบริการทยอยลาออกเพื่อประท้วงนายจ้าง
ระบบเครือข่ายความปลอดภัยทางสังคม (Social Safety Net) ซึ่งเป็นมาตรการช่วยเหลือในช่วงการระบาดของโควิด-19 ที่ดีขึ้น และความเข้มแข็งของตลาดแรงงานในอุตสาหกรรมเหล่านี้ก็มีส่วนกระตุ้นให้แรงงานออกมาเรียกร้องสิทธิของตัวเองมากขึ้น ต่างจากอดีตที่พนักงานในภาคส่วนนี้ได้รับการคุ้มครองน้อยที่สุดจากกฎหมายแรงงาน

ทางออกคือเสนอโบนัส สิทธิประโยชน์ ดึงดูดให้คนมาสมัครงาน
จากปัญหาขาดแคลนแรงงานที่เกิดขึ้นทำให้ผู้ประกอบการต้องหาวิธีดึงดูดให้คนมาสมัครงาน อย่างในสวนสนุก Walt Disney World Resort ในฟลอริดามีประกาศแจกเงินกว่า 3 หมื่นบาท สำหรับตำแหน่งพนักงานทำความสะอาดและพนักงานในครัว

ในส่วนของ McDonald’s เองก็มีนโยบายจูงใจให้คนมาสมัครงานเช่นกันทั้งการแจก Iphoneหากทำงานครบตามเงื่อนไข และมีนโยบายเพิ่มค่าจ้างรายชั่วโมง พร้อมสนับสนุนทุนการศึกษา เพื่อหวังให้คนกลับมาทำงานมากขึ้น